text: Създадоха временна комисия за изработване на проект за нов облик на центъра на Добрич - 2021.09.21 - Други - новини от Добрич
  Създадоха временна комисия за изработване на проект за нов облик на центъра на Добрич
  21.09.21, 11:33 часа Преглеждания: 1394
  В новосъздадената комисия влизат по един член на политическа група в общинския съвет.
  Общинският съвет на Добрич да даде съгласие за създаване на Временна комисия за изработване на Техническо задание за проектиране на "Нов облик на градския център с обществени функции и пешеходни пространства".
  Целта на комисията е да определи обхват на проекта, който да включва минимум пешеходните участъци по бул. "25-ти Септември", ул. "Независимост", ул. "България", пл. "Демокрация" и пл. "Свобода" – до ул. "Отец Паисий", етапност на проектиране и изпълнение и да избере материали за настилки, както и да определи изискванията към изпълнението.
  Общинските съветници Боян Саркизов и Камелия Койчева предложиха в комисията да се включат и двама представители на отдел "Култура" в община Добрич. Един от тях е Диана Борисова. Предложението беше прието.
  Във времената комисия участие ще вземат Пенчо Керванов – председател и членове арх. Боряна Станчева – главен архитект на Община град Добрич, арх. Камен Жейнов – главен експерт в Дирекция УТСК, ланд. Арх. Христо Даскалов – старши експерт "Озеленяване" в Дирекция ИОС, Зорница Георгиева – директор дирекция ОС, общинските съветнции Петър Петров, Иво Пенчев, арх. Емилия Добрева, Милко Пенчев, Нежля Амди-Ганева и Станислав Илиев, представител на Камарата на архитектите в България, представител на Съюза на архитектите в България, представител на Камарата на инженерите в инвестиционното проектиране, представител на Съюза на българските художници, представител на "Ателие 13" и Янко Бонев – скулптор, автор на дизайна на площад "Демокрация", както и директорът на Дирекция "Хуманитарни дейности" Диана Борисова и още един представител на дирекцията.